Un tânăr de 19 ani este acuzat de tentativă de omor, după ce l-a înjunghiat pe un alt tânăr de 21 de ani. Aceștia au început să se certe pentru că iubeau amândoi aceeași fată.
Tinerii și-au dat întâlnire să discute, după ce rivalitatea pentru iubirea fetei le-a creat mai multe divergențe. Spiritele s-au aprins, iar cel de 19 ani a scos un cuțit și l-a înjunghiat pe tânărul de 21 de ani, conform observatornews.ro.
Pentru că lama cuțitului s-a rupt, aceasta a rămas în corpul tânărului.
După ce l-a înjunghiat, agresorul fiind speriat a aruncat într-o grădină cealaltă jumătate a cuțitului. De asemenea, victima a fost dusă la Spitalul de Urgență din Drobeta Turnu Severin, iar apoi a fost transferată la un spital din Timișoara.
Tânărul agresor a fost reținut pentru 24 de ore și este cercetat pentru tentativă de omor.
Parchetul de pe lângă Tribunalul Mehedinți a preluat cazul, iar în timpul audierilor, inculpatul a ales să păstreze tăcerea.